Diari Oficial de la Generalitat Valenciana


Sumari del DOGV 3554, del 05-08-1999 (1999/6719)

Rotlle d'apel·lació número 464/1998. Cèdula de notificació.
-----------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6719


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 464/1998. Cèdula de notificació. [1999/Q6719]
  
La Secció Sisena de l'Audiència Provincial de València ha dictat, en el rotlle d'apel·lació número 464/1998, la sentència i la interlocutòria d'aclariment d'aquesta que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 631
  
- President: Vicente Ortega Llorca
  
- Magistrades:
  
· Purificación Martorell Zulueta
  
· Carolina del Carmen Castillo Martínez
  
València, 10 de juny de 1999
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes interposat contra la sentència de data 19 de novembre de 1997, dictada en les actuacions de judici executiu número 140 de 1993, tramitades pel Jutjat de Primera Instància número 19 de València.
  
Han sigut parts en el recurs, com a apel·lant, el demandat Miguel Sempere Villegas i, com a apel·lats, la demandant Caja de Ahorros del Mediterráneo i els demandats Creda Corporation, SL, Miguel Leal Cornejo i Enrique Soriano Tapia.
  
Ha sigut ponent el president del tribunal.
  
Decisió
  
1. Desestimem el recurs interposat pel senyor Miguel Sempere Villegas.
  
2. Confirmem la sentència impugnada.
  
3. No fem expressa imposició de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem".
  
Interlocutòria d'aclariment de la sentència número 631
  
València, 24 de juny de 1999
  
- President: Vicente Ortega Llorca
  
- Magistrades:
  
· Purificación Martorell Zulueta
  
· Carolina del Carmen Castillo Martínez
  
Ha sigut ponent el president del tribunal.
  
Antecedents de fet
  
Únic
  
La representació processal de Caja de Ahorros del Mediterráneo va demanar un aclariment de la sentència número 631, de data 10 de juny de 1999, dictada per aquest Tribunal en el rotlle 464/1998, que prové de les actuacions de judici executiu número 140 de 1993, tramitades pel Jutjat de Primera Instància número 19 de València, en els fonaments jurídics de la qual diu:
  
"Vuité
  
Les costes d'aquesta alçada s'han d'interposar al recurrent, d'acord amb el que s'estableix en l'article 1.475 de la Llei d'Enjudiciament Civil".
  
I la part dispositiva d'aquesta diu:
  
"3. No fem expressa imposició de les costes d'aquesta alçada".
  
Fonaments de dret
  
Primer
  
Tant l'article 363 de la Llei d'Enjudiciament Civil com el 267 de la Llei Orgànica del Poder Judicial regulen l'anomenat recurs d'aclariment de sentència amb la finalitat d'aclarir algun concepte fosc o de suplir qualsevol omissió que la sentència continga, cosa que ha precisat la jurisprudència en el sentit que no constitueix un vertader recurs, tot i que en la pràctica se l'anomene així, però sense una facultat de correcció i rectificació de les errades materials comeses en la redacció de la decisió concedida a les parts i al jutge, i s'aprecien com a correccions admissibles l'aclariment de conceptes foscos; l'addició d'algun pronunciament omés sobre punts litigiosos, l'esmena d'errades de compte que es deduïsquen de les dades aritmètiques que en siguen fonament i la modificació de pronunciaments que siguen erronis per ser contraris a la fonamentació de la sentència [sentències de 9 de gener de 1992 (RA 1992/175) i 27 de novembre de 1993 (RA 1993/9143)]; i és que si el principi d'inalterabilitat de les sentències es portàs a les darreres conseqüències s'arribaria a efectes absolutament perjudicials, cosa que constitueix la raó que es possibilite aclarir conceptes obscurs o suplir omissions sobre punts discutits en el litigi [sentència de 8 de maig de 1993 (RA 1993/3468)].
  
Segon
  
En el cas que es contempla és ben evident que la no imposició de costes en la decisió de la sentència constitueix únicament una pura errada material, que cal corregir.
  
Part dispositiva
  
Corregim l'errada material esdevinguda en la decisió de la sentència número 631, de data 10 de juny de 1999, dictada per aquest Tribunal en el rotlle 464/1998, l'apartat tercer de la qual queda redactat de la manera següent:
  
"3. Imposem al recurrent les costes d'aquesta alçada".
  
Uniu aquesta resolució a la sentència a què fa referència i porteu un certificat al rotlle de sala i al jutjat de procedència, perquè s'execute i es complisca.
  
Ho han acordat i ho firmen les persones anotades al marge.
  
Aquesta cèdula es publica en el Diari Oficial de la Generalitat Valenciana, a fi que valga de notificació a les parts incomparegudes, Creda Corporation, SL, el senyor Alfonso Miguel Leal Cornejo i el senyor Enrique Soriano Tapia.